ติมอร์เลสเต ย้ำความสัมพันธ์ไทยเป็นดั่งมิตรแท้ พร้อมสานต่อความร่วมมือทวิภาคีระหว่างกันในทุกมิติ
ติมอร์เลสเต ย้ำความสัมพันธ์ไทยเป็นดั่งมิตรแท้ พร้อมสานต่อความร่วมมือทวิภาคีระหว่างกันในทุกมิตินายโจอาคิม อามารัล (H.E. Mr. Joaquim Amaral) เอกอัครราชทูตติมอร์-เลสเตประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออำลาในโอกาสพ้นหน้าที่นายกรัฐมนตรี ยินดีต่อความสัมพันธ์อันใกล้ชิดที่มีการแลกเปลี่ยนการเยือนระหว่างกันอย่างต่อเนื่อง โดยเฉพาะการเป็นหุ้นส่วนเพื่อการพัฒนาและความร่วมมือทางวิชาการ โอกาสนี้ขอบคุณเอกอัครราชทูตติมอร์ฯ ที่มีบทบาทสำคัญในการส่งเสริมความสัมพันธ์ระหว่างไทยกับติมอร์ฯ ตลอดระยะเวลา 3 ปีในตำแหน่ง พร้อมยืนยันว่า รัฐบาลไทยพร้อมทำงานร่วมกับเอกอัครราชทูตติมอร์ฯ คนใหม่อย่างใกล้ชิด เพื่อสานต่อความร่วมมืออันดีระหว่างกันต่อไปเอกอัครราชทูตติมอร์ฯ ขอบคุณรัฐบาลไทยที่ให้ความร่วมมือและสนับสนุนการดำเนินงานของสถานเอกอัครราชทูตติมอร์ฯ มาโดยตลอด รวมทั้งสนับสนุนการก่อตั้งสถานกงสุลกิตติมศักดิ์ติมอร์ฯ ณ จังหวัดประจวบคีรีขันธ์ ซึ่งจะมีส่วนสำคัญในการส่งเสริมการค้า การลงทุนและการท่องเที่ยวระหว่างกัน นอกจากนี้เอกอัครราชทูตติมอร์ยังประสงค์ขยายความร่วมมือด้านเศรษฐกิจกับไทยให้มากขึ้นและขอเชิญชวนภาคเอกชนไทยให้เข้าไปลงทุนในติมอร์ด้วยทั้งสองฝ่ายยินดีที่ความร่วมมือทวิภาคีระหว่างกันเป็นรูปธรรมมากขึ้นในทุกมิติ ได้แก่ ความร่วมมือทางวิชาการ การศึกษา การเกษตรและประมง ทั้งนี้ติมอร์ฯ ขอรับการสนับสนุนจากไทยในการสมัครเข้าเป็นสมาชิกอาเซียน ซึ่งนายกรัฐมนตรีกล่าวว่าการรับสมาชิกใหม่ต้องได้รับฉันทามติจากทุกประเทศสมาชิกอาเซียน อย่างไรก็ตามไทยสนับสนุนติมอร์ฯ ในการสมัครเป็นสมาชิกอาเซียนและยินดีดำเนินโครงการต่างๆ เพื่อสนับสนุนการเตรียมความพร้อมและเสริมสร้างศักยภาพของติมอร์ฯ ในการเป็นสมาชิกอาเซียนในอนาคต